- Hindi News
- National
- घटिया सड़क देख उखड़े लोग, पार्षद ने कहा कि परिषद को कमाई नहीं मिलती, इसलिए आपत्ति भी नहीं करते
घटिया सड़क देख उखड़े लोग, पार्षद ने कहा कि परिषद को कमाई नहीं मिलती, इसलिए आपत्ति भी नहीं करते
बांसवाड़ा। हाउसिंगबोर्ड कॉलोनी के वार्ड नंबर तीन में सीवरेज की ओर से किए जा रहे सड़क निर्माण की घटिया क्वालिटी देखकर लोगों ने आक्रोश जताया। सड़क निर्माण का काम सीवरेज कंपनी की ओर से किया जा रहा है। टूटी सड़क पर महज एक लहर चलाई जा रही है।
दरअसल वार्डवासियों ने देखा कि सड़क निर्माण का काम घटिया हो रहा है। कुछ लोग सड़क पर बिछाई डामर को हाथ से उखाड़ कर देखा तो हाथ में डामर गया। इसे देखकर ओर आक्रोश में आए लोगों ने पार्षद को बुलाया। मौके पर कांग्रेसी पार्षद सुरेश कलाल भी पहुंचे। कलाल ने आरोप लगाया कि जिस सड़क का निर्माण हो रहा है, वह निजी कंपनी कर रही है। इसमें परिषद के कर्मचारी और अन्य नेताओं को कुछ कमाई नहीं मिलती है, इसलिए यहां की सुध नहीं लेते हैं। जगह-जगह डामर के साथ ही टूटे हुए कांच के टुकड़े तक लगा दिए हैं। बाद में मौके पर सभापति को बुलाने की मांग हुई, लेकिन सभापति नहीं पहुंच पाई। सुरेश कलाल ने बताया कि इस मुद्दे को लेकर कलेक्टर से निर्माण की जांच कराने की मांग करेंगे।
सड़क निर्माण में घटिया सामग्री पर जताई लोगों ने नाराजगी। सभापति बुलाने पर भी नहीं आई।
tgl_Latn sot_Latn hin_Deva hin_Deva hin_Deva hin_Deva hin_Deva